CELEX: 32008R0400
Language: lv
Date: 2008-05-05 00:00:00
Title: Komisijas Regula (EK) Nr. 400/2008 ( 2008. gada 5. maijs ), ar kuru 95. reizi groza Padomes Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus

6.5.2008   
            
            
               LV
            
            
               Eiropas Savienības Oficiālais Vēstnesis
            
            
               L 118/14
            
         
      KOMISIJAS REGULA (EK) Nr. 400/2008
   (2008. gada 5. maijs),
   ar kuru 95. reizi groza Padomes Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu (1), un jo īpaši tās 7. panta 1. punkta pirmo ievilkumu,
   tā kā:
   
               (1)
            
            
               Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
            
         
               (2)
            
            
               Apvienoto Nāciju Organizācijas Drošības padomes Sankciju komiteja 2008. gada 21. aprīlī nolēma grozīt to personu, grupu un organizāciju sarakstu, kam piemēro līdzekļu un saimniecisko resursu iesaldēšanu. Tādēļ attiecīgi jāgroza I pielikums.
            
         
               (3)
            
            
               Lai nodrošinātu šajā regulā paredzēto pasākumu efektivitāti, šai regulai ir jāstājas spēkā nekavējoties,
            
         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza, kā noteikts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 5. maijā
      
         
            Komisijas vārdā —
         
            ārējo attiecību ģenerāldirektors
         
         Eneko LANDÁBURU
         
      
   
   
      (1)  OV L 139, 29.5.2002., 9. lpp. Regulā jaunākie grozījumi izdarīti ar Komisijas Regulu (EK) Nr. 374/2008 (OV L 113, 25.4.2008., 15. lpp.).
   
      PIELIKUMS
      Regulas (EK) Nr. 881/2002 I pielikumu groza šādi.
      Sadaļā “Fiziskas personas” pievieno šādus ierakstus:
      
         
                     “(1)
                  
                  
                     
                        Suhayl Fatilloevich Buranov (alias Suhayl Fatilloyevich Buranov). Uzvārds oriģinālā rakstībā: 
                           Бypaнов Суxайл Фатиллоевич. Adrese: Massiv Kara-Su-6, building 12, apt. 59, Tashkent, Uzbekistan. Dzimšanas datums: 1983. Dzimšanas vieta: Taškenta, Uzbekistāna. Valstspiederība: Uzbekistānas. Papildu informācija: a) viens no Islamic Jihad Group līderiem; b) īpaši apmācīts rīkoties ar mīnām un sprāgstvielām Al-Qaida nometnē Khost provincē; c) piedalījies Taliban militārajās operācijās Afganistānā un Pakistānā; d) viens no 2004. gada teroristu uzbrukumu organizētājiem Uzbekistānā; e) 2000. gadā pret viņu ir ierosināta krimināllieta saskaņā ar šādiem Uzbekistānas Republikas Kriminālkodeksa pantiem: 159. panta 3. daļa (Uzbekistānas Republikas konstitucionālās iekārtas apdraudēšana) un 248. pants (Ieroču, munīcijas, sprāgstvielu vai spridzekļu nelegāla glabāšana); f) ir izdots orderis viņa arestam.
                  
               
                     (2)
                  
                  
                     
                        Najmiddin Kamolitdinovich Jalolov
                        . Uzvārds oriģinālā rakstībā: 
                           Жалолов Ηажмиддин Камолитдинович. Adrese: S. Jalilov Street 14, Khartu, Andijan Region, Uzbekistan. Dzimšanas datums: 1972. Dzimšanas vieta: Andižānas reģions, Uzbekistāna. Valstspiederība: Uzbekistānas. Papildu informācija: a) viens no Islamic Jihad Group līderiem; b) īpaši apmācīts rīkoties ar mīnām un sprāgstvielām Al-Qaida nometnēs; c) piedalījies Taliban militārajās operācijās Afganistānā un Pakistānā; d) viens no 1999. un 2004. gada teroristu uzbrukumu organizētājiem Uzbekistānā; e) 1999. gada martā pret viņu ir ierosināta krimināllieta saskaņā ar šādiem Uzbekistānas Republikas Kriminālkodeksa pantiem: 154. pants (Algotņu darbība), 155. pants (Terorisms), 156. pants (Etniska, rasu vai reliģiska naida kurināšana), 159. pants (Uzbekistānas Republikas konstitucionālās iekārtas apdraudēšana), 242. pants (Noziedzīgas struktūras organizēšana) un 244. pants (Neziņošana par noziegumu vai tā slēpšana); f) ir izdots orderis viņa arestam.”